CELEX: C2006/331/63
Language: fi
Date: 2006-12-30 00:00:00
Title: Asia T-228/02: Yhteisöjen ensimmäisen oikeusasteen tuomioistuimen tuomio 12.12.2006 — Organisation des Modjahedines du peuple d'Iran v. neuvosto (Yhteinen ulko- ja turvallisuuspolitiikka — Tiettyihin henkilöihin ja yhteisöihin terrorismin torjunnan osalta kohdistetut rajoittavat toimenpiteet — Varojen jäädyttäminen — Kumoamiskanne — Puolustautumisoikeudet — Perustelut — Oikeus tehokkaaseen oikeussuojaan — Vahingonkorvausvaatimus)

30.12.2006   
            
            
               FI
            
            
               Euroopan unionin virallinen lehti
            
            
               C 331/28
            
         Yhteisöjen ensimmäisen oikeusasteen tuomioistuimen tuomio 12.12.2006 — Organisation des Modjahedines du peuple d'Iran v. neuvosto
   (Asia T-228/02) (1)
   
   (Yhteinen ulko- ja turvallisuuspolitiikka - Tiettyihin henkilöihin ja yhteisöihin terrorismin torjunnan osalta kohdistetut rajoittavat toimenpiteet - Varojen jäädyttäminen - Kumoamiskanne - Puolustautumisoikeudet - Perustelut - Oikeus tehokkaaseen oikeussuojaan - Vahingonkorvausvaatimus)
   (2006/C 331/63)
   Oikeudenkäyntikieli: ranska
   Asianosaiset
   
      Kantaja: Organisation des Modjahedines du peuple d'Iran (Auvers-sur-Oise, Ranska) (edustajat: asianajaja J.-P. Spitzer, D. Vaughan, QC, ja asianajaja É. De Boissieu)
   
      Vastaaja: Euroopan unionin neuvosto (asiamiehet: M. Vitsentzatos ja M. Bishop)
   
      Väliintulija, joka tukee vastaajan vaatimuksia: Ison-Britannian ja Pohjois-Irlannin yhdistynyt kuningaskunta (asiamiehet: aiemmin J. E. Collins, sittemmin R. Caudwell ja C. Gibbs, avustajanaan barrister S. Moore)
   Oikeudenkäynnin kohde
   Kanne, jossa on kyse yhtäältä siitä, että kantaja vaatii, että ensimmäisen oikeusasteen tuomioistuin kumoaa erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP ajantasaistamisesta 2.5.2002 hyväksytyn neuvoston yhteisen kannan 2002/340/YUTP (EYVL L 116, s. 75), yhteisen kannan 2001/931/YUTP ajantasaistamisesta ja yhteisen kannan 2002/340/YUTP kumoamisesta 17.6.2002 hyväksytyn neuvoston yhteisen kannan 2002/462/YUTP (EYVL L 160, s. 32) ja tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/334/EY kumoamisesta 17.6.2002 tehdyn neuvoston päätöksen 2002/460/EY (EYVL L 160, s. 26), niiltä osin kuin kantaja on sisällytetty luetteloon sellaisista henkilöistä, ryhmistä ja yhteisöistä, joihin kyseisiä säännöksiä sovelletaan, ja toisaalta vahingonkorvausvaatimuksesta.
   Tuomiolauselma
   
               1)
            
            
               Kanne jätetään osaksi tutkimatta ja hylätään perusteettomana niiltä osin kuin siinä vaaditaan yhteisen kannan 2001/931 ajantasaistamisesta ja yhteisen kannan 2005/847 kumoamisesta 21.12.2005 hyväksytyn yhteisen kannan 2005/936/YUTP kumoamista.
            
         
               2)
            
            
               Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/848/EY kumoamisesta 21.12.2005 tehty neuvoston päätös 2005/930/EY kumotaan kantajaa koskevilta osin.
            
         
               3)
            
            
               Vahingonkorvausvaatimus jätetään tutkimatta.
            
         
               4)
            
            
               Neuvosto vastaa omista oikeudenkäyntikuluistaan ja se velvoitetaan korvaamaan neljä viidesosaa kantajan oikeudenkäyntikuluista.
            
         
      (1)  EYVL C 247, 12.10.2002.